У заключэнні С.П. Сахараў знаёміў чытачоў са зместам запланаванага да выдання другога выпуску “Народнай творчасці Латгальскіх і Ілукстэнскіх беларусаў”, які павінен быў змяшчаць апавяданні (прозай і вершам), легенды, казкі, загадкі, прыказкі, звяртаўся да беларускага насельніцтва з заклікам збіраць і дасылаць фальклорныя запісы да наступных выпускаў, а таксама прапаноўваў сціслую памятку па збіранні народнай творчасці.